armvectores/hy_wikipedia_2023 huggingface dataset:
Բիթլիսի գավառ

Բիթլիս, գավառ Արևմտյան Հայաստանում, Բիթլիսի վիլայեթում։ Վարչական կենտրոնը Բիթլիս քաղաքն է։


== Աշխարհագրություն ==
Բիթլիսի գավառը գրավում էր Բիթլիսի վիլայեթի արևելյան սահմանային մասը։
Գավառի ռելիեֆը լեռնային է, հարուստ ձորահովիտներով և սարահարթերով։ Բիթլիսում է գտնվում Նազիկ լիճը։ Գավառով հոսում են բազմաթիվ գետակներ, որոնք, խառնվելով իրար, թափվում են Տիգրիս գետը։ Նրանցից հիմնականը Բիթլիսի գետն է։


== Բնակչություն ==
XIX դարի վերջերին, ըստ Վ. Քինեի վիճակագրության Բիթլիսն ուներ 108 227 բնակիչ, որից 70 403-ը՝ մուսուլմաններ, 32 909-ը՝ հայեր, 4 915-ը՝ այլազգիներ։ Առաջ հայերը կազմել են գավառի բնակչության ճնշող մեծամասնությունը։
1915 թ. հունիսից թուրքերի կողմից սկսվեց գավառի հայության ահավոր ջարդը, որին այնուհետև հաջորդեց ողջ մնացածների բռնի մուսուլմանացում։


== Բուսական և կենդանական աշխարհ ==
Գավառի լեռնային բուսականությունը հարուստ է։ Կա նաև բազմատեսակ կենդանական աշխարհ։ Բիթլիսը հայտնի է իր մրգատու ծառատեսակներով։ Բարձր լեռների վրա տեղ-տեղ կան ընկույզի ծառեր։


== Օգտակար հանածոներ ==
Բիթլիսն ուներ բազմատեսակ մարմարի և ծծմբի հարուստ հանքեր։


== Տնտեսություն ==
Բնակչության հիմնական զբաղմունքը այգեգործությունն ու երկրագործությունն էին։ Լեռնային մասերում զբաղվում էին անասնապահությամբ։ Տարածված էին նաև ծխախոտագործությունը, մեղվաբուծություն, առևտուրը։


== Հայկակական պատմամշակույթային կառույցներ ==
XX դարի սկզբին Բիթլիսն ուներ 11 վանք և 100 եկեղեցի։


== Վարչական բաժանում ==
XIX դարի վերջին և XX դարի սկզբի դրությամբ բաժանված էր 4 գավառների, որոնք միասին ունեին 441 գյուղ։
Բիթլիսի գավառի մեջ մտնում էին հետևյալ գավառակները.

Խլաթ (Ախլաթ)
Խիզան
Մոտկան
Բիթլիս


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ամբարնի (գյուղ, Լոուխսկի շրջան)

Անվան այլ կիրառումների համար տե՛ս՝ Ամբարնի (այլ կիրառումներ)Ամբարնի (ռուս.՝ Амбарный), գյուղ Ռուսաստանի Կարելիայի հանրապետության Լոուխսկի շրջանի կազմում։
Բնակչությունը 1989 թվականին գրանցված տվյալներով կազմում էր 1384 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Angus & Julia Stone

Angus & Julia Stone, ավստրալիական դուետ, որի անդամները հարազատ քույր և եղբայր Անգուս և Ջուլիա Սթոուններն են։ Դուետը թողարկել է երկու ալբոմ` A Book Like This (2007 թվականի սեպտեմբերի 8), որը հասել է 6-րդ հորիզոնականին ARIA Albums Chart-ում և Down the Way (2010 թվականի մարտի 12-ին), որը առաջին հորիզոնականում է եղել։ 2010 թվականին Անգուս և Ջուլիա Սթոունները առաջադրվել են 9 մրցանակի ARIA Music Awards-ի ժամանակ և հաղթել են դրանցից հինգը «Տարվա ալբոմ», «Best Adult Alternative Album», «Best Cover Art», «Տարվա պրոդյուսեր» Down the Way ալբոմի համար և «Տարվա սինգլ» «Big Jet Plane» սինգլի համար։


== Սկավառակագրություն ==


=== Հավաքածուներ ===
Memories of an Old Friend (2010)
For You (2010)


=== Համերգային ալբոմներ ===
iTunes Live: Live from Sydney (2010)
Live 2014 (2014)


=== Մինի ալբոմներ ===
Chocolates and Cigarettes (2006)
Heart Full of Wine (2007)
The Beast (2007)
Hollywood (2008)
Big Jet Plane (2010)


== Ծանոթագրություններ ==


== Արտաքին հղումներ ==
Պաշտոնական կայք
Խումբը musicbrainz կայքում
Կենդանի հարցազրույց Archived 2011-07-08 at the Wayback Machine. CanalChat.com-ում, 2010, մայիս, Փարիզ
Սոսնովի (այլ կիրառումներ)

Սոսնովի, կարող է վերաբերել՝

Սոսնովի - գյուղ Ռուսաստանի Կարելիայի հանրապետության Լոուխսկի շրջանի կազմում։
Սոսնովի - գյուղ Ռուսաստանի Նովգորոդի մարզի Օկուլովսկի շրջանի կազմում։
Սոսնովի - գետ Ռուսաստանում, Սուլայի վտակը
Սոսնովի - գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում
ՈՒԵՖԱ Սուպեր գավաթ 2016

ՈՒԵՖԱ Սուպեր գավաթ 2016՝ ՈՒԵՖԱ Սուպեր գավաթի 41-րդ խաղարկությունը, որը ամենամյա ֆուտբոլային հանդիպում է կազմակերպված ՈՒԵՖԱյի կողմից։ Հանդիպումը տեղի ունեցավ Եվրոպայի ակումբային երկու հիմնական մրցաշարերի` ՈՒԵՖԱ Չեմպիոնների լիգայի և ՈՒԵՖԱ Եվրոպայի Լիգայի հաղթողների միջև։ Հանդիպմանը մասնակցեցին Ռեալ Մադրիդը, որը ՈՒԵՖԱ Չեմպիոնների Լիգա 2015-2016 թթ.-ի հաղթողն էր և Սևիլյան, որը ՈՒԵՖԱ Եվրոպայի լիգա 2015–2016 թթ.-ի հաղթողն էր։
Հանդիպումը տեղի ունեցավ Նորվեգիայի Տրոնհեյմ քաղաքի Լերկենդալ մարզադաշտում 2016 թվականի օգոստոսի 9-ին Ռեալ Մադրիդը հաղթեց 3-2 հաշվով լրացուցիչ ժամանակում։


== Անցկացման վայր ==

Լերկենդալ մարզադաշտը հայտարարվեց ՈՒԵՖԱ Սուպեր գավաթի անցկացման վայր ՈՒԵՖԱ հատուկ կոմիտեի կողմից 2014 թվականի սեպտեմբերի 18-ին։ Այն նորվեգիայում առաջին ՈՒԵՖԱ եզրափակիչն էր։
Մարզադաշտը բացվել է 1947 թվականի օգոստոսի 10-ին։ Այն Տրոնհեյմի հիմնական ֆուտբոլային մարզադաշտն է։ Այն Ռոսեբնբորգ ՖԱ-ի տնային մարզադաշն է։ Մարզադաշտի տարողությունը 21.166 նստատեղ է, որը երկրորդն է տարողությամբ Նորվեգիայում։


== Ակումբներ ==
Այն երրորդ անընդմեջ և չորրորդ ընդհանուր իսպանական Սուպեր գավաթն էր։


== Հանդիպում ==


== Ծանոթագրություններ ==


== Արտաքին հղումներ ==
ՈՒԵՖԱ Սուպեր գավաթ (պաշտոնական կայքէջ)
2016 ՈՒԵՖԱ Սուպեր գավաթ, UEFA.com
Չերվի եղբայրներ (ֆիլմ)

«Չերվի յոթ եղբայները» (իտալերեն՝ I sette fratelli Cervi), ռեժիսոր Ջաննի Պուչչինիի ֆիլմը, որն էկրան է բարձրացել 1968 թվականին։ Ժապավենը ներկայացնում է իտալացի հակաֆաշիստ Չերվի եղբայրների պատմությունը։ Ռեժիսոր Պուչչինին մահացել է ֆիլմի արտադրության ավարտից մի քանի ամիս անց, իսկ ֆիլմը երկար ժամանակ արգելվել է իտալական գրաքննության կողմից։ Գլխավոր դերակատար Ջան Մարիա Վոլոնտեն արժանացել է մրցանակի Ավելլինոյի կինոփառատոնում, ինչպես նաև իտալական «Ոսկե գլոբուս» մրցանակի որպես լավագույն դերասան։


== Սյուժե ==
Ֆիլմի գործողությունները ծավալվում են 1930-ական թվականների վերջին և 1940-ական թվականների առաջին կեսին։ Չերվի եղբայրները սվորական գյուղացիներ են, սակայն աչքի են ընկնում նորը ճանաչելու, ճշմարտության ու արդարության հասնելու ձգտումով։ Նրանք քննադատաբար են վերաբերվում ֆաշիստական ռեժիմին, ինչի արդյունքում հայտնվում են կոմունիստական ընդհատակում։ Հատկապես ակտիվ դիրքորոշում ունի Ալդո Չերվին, որը ծանոթանում է դերասանուհի Լուչիա Սարցիի հետ, որը հանդես է գալիս որպես կապող օղակ եղբայրների ու հակաֆաշիստական միավորման ղեկավարության միջև։ Սկզբում նրանք կատարում են տարբեր պրոպագանդայի հետ կապված առաջադրանքներ․ տպագրում են թռուցիկներ, դրանք ուղարկում քաղաք և տարածում։ Աստիճանաբար Ալդոն զբաղեցնում է ավելի ծայրահեղական դիրքորոշում՝ պահանջելով ավելի ակտիվ գործողություններ, ինչը հատկապես ակտուալ է դառնում Իտալիայի՝ Երկրորդ համաշխարհային պատերազմին միանալուց հետո։ 


== Դերերում ==
Ջան Մարիա Վոլոնտե – Ալդո Չերվի
Լիզա Գաստոնի – Լուչիա Սարցի
Կարլա Գրավինա – Վերինա
Ռիկարդո Կուչչոլլա – Ջելինդո Չերվի
Ռուջերո Միտի – Օվիդիո Չերվի
Բենյամին Լև – Էտտորե Չերվի
Դոն Բակի – Ագոստինո Չերվի
Գաբրիելա Պալլոտա – Իրնես, Ագոստինոյի կինը
Ջինո Լավաջետտո – Անտենորե Չերվի
Ռոսելլա Բերգամոնտի – Անտենորեի կինը
Ռենցո Մոնտանյանի – Ֆերդինանդո Չերվի
Էլզա Ալբանի – Ջենովեֆֆա Կոկոնի Չերվի, եղբայրների մայրը
Օլեգ Ժակով – Ալչիդե Չերվի, եղբայրների հայրը
Սերժ Ռեջանի – Ֆերարի
Դուիլիո դել Պրետե – Դանտե Կաստելուչչի
Մասսիմո Ֆոսկի – դոն Պասկինո Բորգի
Անդրեա Չոկկի – կոմունիստական կուսակցության անդամ


== Ծանոթագրություններ ==


== Արտաքին հղումներ ==
«Չերվի եղբայրներ (ֆիլմ)»(անգլ.) ֆիլմը Internet Movie Database կայքում
Սեն Պոնսի

Սեն Պոնսի (ֆր.՝ Saint-Poncy), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 324 մարդ, բնակչության խտությունը` 8.03 մարդ/կմ²։ Բնակավայրը զբաղեցնում է 40.37 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 70 կմ հարավ, Օրիյակ քաղաքից` 65 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 189 աշխատունակ (15-64 տարեկան) բնակիչ, որոնցից ակտիվ էին 147-ը, իսկ ոչ ակտիվները` 42։ Ակտիվության ցուցանիշը կազմում է 77,8 %։ 147 աշխատունակ մարդկանցից աշխատել է 141 անձ (82 տղամարդ և 59 կին)։ Գործազուրկ են եղել 6 անձ (4 տղամարդ և 2 կին)։ 42 անաշխատունակներից 5-ը եղել են աշակերտներ կամ ուսանողներ, 24-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ցիխիսձիրի (Դուշեթի շրջան)

Ցիխիսձիրի (վրաց.՝ ციხისძირი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Դուշեթից հեռու է 28 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 271 մարդ։


== Ծանոթագրություններ ==
Արցախի վերահսկիչ պալատ

Արցախի վերահսկիչ պալատ, վերահսկիչ պալատը (ՎՊ) անկախ մարմին է, որը հսկողություն է իրականացնում բյուջետային միջոցների, օտարերկրյա պետություններից և միջազգային կազմակերպություններից ստացված փոխառությունների ու վարկերի, պետական ու համայնքային սեփականության օգտագործման նկատմամբ։ Վերահսկիչ պալատի գործունեության ծրագիրը հաստատում է Աժ-ն։ Արցախի ՎՊ-ն ստեղծվել է 2008 թվականին (նախագահ՝ Արթուր Մոսիյան)։ Նույն անձը չի կարող 2-ից ավելի անգամ անընդմեջ նշանակվել Արցախի գլխավոր դատախազ, ՄԻՊ և ՎՊ նախագահ, իսկ վերջիններս իրենց պաշտոնավարության ընթացքում չեն կարող պաշտոն զբաղեցնել պետական կամ տեղական ինքնակառավարման մարմիններում կամ առևտրական կազմակերպություններում, զբաղվել ձեռնարկատիր գործունեությամբ, կատարել վճարովի այլ աշխատանք՝ բացի գիտական, մանկավարժական և ստեղծագործական աշխատանքից։


== Արտաքին հղումներ ==
Արցախի վերահսկիչ պալատ
Սեմերլի

Սեմերլի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լե Պեն

Լե Պեն (ֆր.՝ Les Pins), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 447 մարդ, բնակչության խտությունը` 21.23 մարդ/կմ²։ Բնակավայրը զբաղեցնում է 21.06 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 85 կմ հարավ, Անգուլեմ քաղաքից` 27 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 279 աշխատունակ (15-64 տարեկան) բնակիչ, որոնցից ակտիվ էին 207-ը, իսկ ոչ ակտիվները` 72։ Ակտիվության ցուցանիշը կազմում է 74,2 %։ 207 աշխատունակ մարդկանցից աշխատել է 183 անձ (100 տղամարդ և 83 կին)։ Գործազուրկ են եղել 24 անձ (14 տղամարդ և 10 կին)։ 72 անաշխատունակներից 14-ը եղել են աշակերտներ կամ ուսանողներ, 36-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նաթան Ռիբակ

Նաթան Սամոյլովիչ Ռիբակ (ուկրաիներեն՝ Натан Самійлович Рибак, դեկտեմբերի 21 1912 (հունվարի 3 1913), Իվանովկա, Q20096800?, Ելիսավետգրադսկի գավառ, Խերսոնի նահանգ, Ռուսական կայսրություն - սեպտեմբերի 11, 1978(1978-09-11), Կիև, Ուկրաինական ԽՍՀ, ԽՍՀՄ), ուկրաինացի խորհրդային գրող։ ԽՄԿԿ անդամ 1940 թվականից։


== Կենսագրություն ==
1930-ական թվականներին պատմական արձակի վարպետ Ռիբակը հրատարակել է «Պատմվածքներ Ֆրունզեի մասին» (1937) ժողովածուն, «Դնեպր» (գիրք 1-2, 1937-1938) վեպը։
Հայրենական մեծ պատերազմի տարիներին եղել է զինվորական թղթակից։ Հրատարակել է նովելների ու պատմվածքների, բանաստեղծությունների, վեպերի, պիեսների 30-ից ավելի գիրք։ Լայնորեն հայտնի է նրա «Օնորե դը Բալզակի սխալը» (1940, լրացված 1956, կինոնկար՝ 1969) պատմակենսագրական վեպը։ «Պերեյասլավի Ռադան» (գիրք 1-2, 1948-1953, ԽՍՀՄ պետական մրցանակ, 1950, հայ գիրք 1-2, 1954-1956 վեպում արտացոլված է Բոգդան՝ Խմելնիցկու գլխավորությամբ ուկրաինական ժողովրդի պայքարը Ռուսաստանի հետ վերամիավորվելու համար։
Խորհրդային ժողովրդի հերոսությանն է նվիրված «Զենքը մեզ հետ է» (1943) վեպը, խորհրդային ֆիզիկոսների աշխատանքին՝ «Հույսերի և իրականացումների ժամանակը» (1-3, 1960-1965 եռերգությունը։ Ռիբակի լավագույն վեպերն աչքի են ընկնում սուր բախումներով, ռոմանտիկ պաթոսով։ Նրա գործերը թարգմանվել են ԽՍՀՄ և այլ ժողովուրդների լեզուներով։


== Պարգևներ ==
Պարգևատրվել է Հոկտեմբերյան հեղափոխության և 4 այլ շքանշաններով։


== Ծանոթագրություններ ==
Գոսուդարստվո ի պրավո

«Գոսուդարստվո ի պրավո» (ռուս.՝ Государство и право - Պետություն և իրավունք, մինչև 1992 թվականը՝ «Սովետսկոյե գոսուդարստվո ի պրավո»  [Советское государство и право]), ամենամսյա ռուսալեզու գիտական հանդես, Ռուսաստանի իրավական գիտության առաջատար պարբերական՝ նվիրված իրավագիտության արդիական տեսական և գործնական հիմնահարցերին։
Առաջին անգամ լույս է տեսել 1927 թվականին (մինչև 1939 թվականը՝ «Ռևոլյուցիա պրավա», «Революция права»), Մոսկվայում։ Ինֆորմացիա է հաղորդում դաաական-դատախազական, քննչական ու տնտեսական մարմինների գործունեության իրավագիտական հետազոտություններից։
Ամիրի և Գինեկի խաչքար

Ամիրի և Գինեկի խաչքար, որը գտնվում է Հայաստանի Սյունիքի մարզի Անգեղակոթ գյուղի հյուսիսային եզրին, բարձունքի վրայի գերեզմանոցում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (9.13/4.21)։


== Տեղադրություն ==
Խաչքարը կանգնեցված է անմշակ պատվանդանին։


== Վիմական արձանագրություն ==
Խաչքարը ունի 5 տող վիմական արձանագրություն
ԿԱՄԱԻՆ ԱՅ ԿԱՆԳՆԵՑ
ԱԻ ԽԱԶՍ Ի ՓՐԿՈՒԹԻՒՆ
ԱՄԻՐԻՆ ԵՒ ԱՄՈՒՍՆ
ՈՅ ԻՒՐ ԳԻՆԵԿԻՆ ԵՒ ԾՆՈՂ
ԱՑ ԻՒՐ. Ի ԹՎ. :ՊԿԷ։


== Տես նաև ==
Անգեղակոթ


== Ծանոթագրություններ ==
Լե Գրանդ Աբերժեման

Լե Գրանդ Աբերժեման (ֆր.՝  Le Grand-Abergement), համայնք Ֆրանսիայի Ռոն Ալպեր մարզում՝ Էնի գավառի Բերենո կանտոնում (Նանտյուա շրջան)։ Զբաղեցնում է 31,92 քառակուսի կիլոմետր տարածք։
INSEE կոդը՝ 01176։


== Բնակչություն ==
Ըստ 2010 թվականի մարդահամարի տվյալների՝ համայնքի բնակչության թվաքանակը եղել է 109։


== Տես նաև ==
Ֆրանսիայի համայնքների ցանկ


== Արտաքին հղումներ ==
Վիճակագրության ազգային ինստիտուտ


== Ծանոթագրություններ ==
Աղտիս

Աղտիս, Աղդուզ, վայր (հանդ) Հայաստանի Կոտայքի մարզում։ Բարձրություն մոտ 2000 մ։


== Ծանոթագրություններ ==
Թելատու բույսեր

Թելատու բույսեր, բնական կամ մանվածքային թել ստանալու նպատակով մշակվող տեխնիկական բույսեր։ Պատկանում են տարբեր բուսաբանական ընտանիքների, ցեղերի և տեսակների։ 
Թելը առաջանում է՝ սերմի վրա (բամբակենի), ցողունի կեղևում՝ լուբային թելատուներ (թելատու կտավատ, կանեփ, կենաֆ, կորքոր, կանատնիկ, քենդիր և այլն), տերևներում (սիսավյան կանեփ, արմավաշուշան, նորզելանդական կտավատ, թելատու բանան ևն), պտուղներում։ Թելատու բույսեր աճում են բարեխառն, արևադարձային, մերձարևադարձային գոտիներում և դրանց հարակից շրջաններում։
Տրազակո

Տրազակո (իտալերեն՝ Trasacco), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 6143 մարդ (2005 թվականի տվյալներով)։ Խտությունը՝ 119,51 մարդ/կմ²։ Տարածքը՝ 51,4 կմ²։ Փոստային ինդեքս 67059։ Հեռախոսային կոդ՝ 0863։
Նահատակ Կեսիդին հարգվում է որպես կոմունայի հովանավոր։ Տոնը նշվում է ամեն տարի օգոստոսի 31-ին։


== Արտաքին հղումներ ==
Բնակավայրի Պաշտոնական կայք


== Ծանոթագրություններ ==
Գևորգ Գրիգորյանի (Ջիոտտո) արվեստանոց-թանգարան

Գևորգ Գրիգորյանի (Ջիոտտո) արվեստանոց-թանգարանը հիմնադրվել է 1977 թվականին Երևանում մի խումբ արվեստագետների և ՀԽՍՀ վաստակավոր նկարիչ Գևորգ Գրիգորյանի (Ջիոտտո, 1897-1976 թ.) այրու՝ Դիանա Ուկլեբայի նախաձեռնությամբ։ 1979 թվականից համարվում է Հայաստանի ազգային պատկերասրահի մասնաճյուղերից մեկը։


== Պատմություն ==
Արվեստանոց-թանգարանում ներկայացված են նկարչի ստեղծագործական ժառանգությունը, հուշաձեռագրային նյութեր, անձնական իրեր։
Գևորգ Գրիգորյանի գեղարվեստական մտածողությունը ձևավորվել է Թիֆլիսում։ Գևորգ Գրիգորյանը ստեղծել է հոգեբանական դիմանկարներ, զուսպ նատյուրմորտներ, տարաբնույթ հորինվածքներ։ Նկարել է մտերիմներին, բարեկամներին, մի ամբողջ շարք են կազմում տարբեր տարիներին վրձնած կնոջ՝ նկարչուհի և բանաստեղծուհի Դիանայի պատկերները, որոնք միմյանցից տարբերվում են գունային լուծումներով, կառուցվածքով, լի են քնքշանքով ու սիրով։
Թեմատիկ հորինվածքներում Գևորգ Գրիգորյանը կրկին անդրադառնում է իր մանկության տարիների Թիֆլիսին՝ վերարտադրելով ժամանակին բնորոշ մթնոլորտը, կենցաղն ու բարքերը։ Առանձնակի հետաքրքրություն են ներկայացնում Գևորգ Գրիգորյանի նատյուրմորտները։ Նկարչի վրձինը վարպետորեն կերտում է հիմնականում թեք հարթությունների վրա տեղադրված պարզունակ կենցաղային առարկաներ, մրգեր, ծաղիկներ։
Արվեստանոց-թանգարանի սրահներից մեկում ներկայացված են Դիանա Ուկլեբայի մի քանի կտավները, իսկ առաջին հարկում՝ «թիֆլիսյան դպրոցի» անվանի նկարիչների ստեղծագործությունները։


== Միջացառումներ ==
Ջոտտոյի արվեստանոց-թանգարանը հայ և վրաց ժողովուրդների բարեկամության մշակութային մի կենտրոն է, որտեղ կազմակերպվում են Վրաստանի նկարիչների ցուցահանդեսներ, մշակութային կապերին վերաբերող միջոցառումներ, կազմակերպվում են նաև դասախոսություններ։


== Հասցե ==
Ցուցասրահը գտնվում է Երևանի Մաշտոցի պողոտայի 45ա հասցեում։


== Պատկերասրահ ==

		
		
		
		
		
		


== Ծանոթագրություններ ==
Խաչարձան

Անվան այլ կիրառումների համար տե՛ս՝ Խաչարձան (այլ կիրառումներ)Խաչարձան, գյուղ Հայաստանի Հանրապետության Տավուշի մարզի Իջևանի տարածաշրջանում, մարզկենտրոն Իջևանից մոտ 18 կմ հարավ-արևմուտք, Երևանից՝ 124 կմ, Խաչարձան գետի գետաբերանի մոտ, ծովի մակերևույթից բարձրությունը 1050 մ։


== Աշխարհագրություն ==


=== Կլիմա ===
Գտնվում է բարեխառն կլիմայական գոտում, ամռանը միջին ջերմաստիճանը +20 C է, ձմռանը՝ -2 C։


== Բնակչություն ==
Խաչարձանի ներկայիս բնակչությունը այստեղ են բռնագաղթվել 1988-1989 թվականներին, նախկին Ադրբեջանի ԽՍՀ-ի տարբեր շրջաններից և քաղաքներից, մասնավորապես Շամախիի, Դաշքեսանի, Շահումյանի, Իսմայիլի, Ղազախի, Խանլարի շրջաններից, Բաքու, Սումգայիթ և Կիրովաբադ քաղաքներից։ Խաչարձան գյուղը մինչև 1988 թվականի հայ-ադրբեջանական ազգամիջյան բախումները կրել է Փոլադ անվանումը և բնակեցված է եղել ադրբեջանցիներով։ Փոլադի տնտեսության հետ միևնույն վարչական տարածքում է գտնվել Աղքիլիսա և Մուրթել փոքր գյուղերը (ներկայումս Ճերմակավան և Գեղատափ), որոնք նույնպես ադրբեջանաբնակ են եղել։ Գյուղը Խաչարձան է վերանվանվել 1991 թվականի ապրիլի 3-ին։ Գեղատափ գյուղը ադրբեջանցիների հեռանալուց հետո բնակեցվել է Շահումյանի շրջանից բռնագաղթվածներով։
Խաչարձանի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, դաշտավարությամբ և բանջարաբոստանային կուլտուրաների մշակությամբ։


== Պատմամշակութային կառույցներ ==
Խաչարձանի հարավային մասում կա «Խաչի տափ» մատուռ, իսկ 1 կմ հյուսիս՝ մ.թ.ա. 2-րդ-1-ին հազարամյակների դամբարանադաշտ։


== Տես նաև ==
Խաչարձանի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Հոլի

Հոլի (հինդի՝  होली) կամ գույների փառատոն, հայտնի է Պհագվահ և Գույների փառատոն՝ ամենամյա հնդկական գարնան փառատոն։ Հնդկաստանի ամենահայտնի տոներից է, որը խորհրդանշում է գարնանամուտը, ինչպես նաև բարու հաղթանակը՝ չարի նկատմամբ։ Այն տոնվում է ամբողջ աշխարհում, Հնդկաստանի բնակիչների կողմից՝ ի նշան ազատության ու կապանքներից ձերբազատման։ Այն գոյություն ունի արդեն 2000 տարուց ավելի։ Տոնվում է գրեթե երկու օր, փետրվարի վերջի ու մարտի սկզբի նորալուսնի ժամանակ։ Հնդկաստանի գրեթե բոլոր տոները կապված են լուսնային փուլերի հետ։ Երբ շատ սպասված գարունը մուտք է գործում իր իրավունքների մեջ, փառատոնի մասնակիցները իրար ջրում են գունաներկված ջրով ու ցանում են բուժիչ խոտերի ծաղկաթերթեր՝ տոնը վերածվելով պայծառ գույների շքերթի։ Գարնանային եղանակը Հնդկաստանում փոփոխական է, ուստի հաճախակի են տարածվում տարբեր վարակները։ Այդ պատճառով են տոնը հագեցնում հատկապես Այուրվեդի սուրբ բժիշկների կողմից առաջարկվող բուժիչ խոտաբույսերով։ Այս տոնին մարդիկ ձգտում են հագնվել հնարվորինս պարզ, ոչ փայլող ու ճչացող հագուստներով։ Իսկ ամենակարևոր զարդարանքներն այդ տոնին համարվում են ժպիտներն ու կոլորիտային հագուստները։ Որքան շատ գույներ կան մարդկանց հագուստների վրա, ուրեմն այնքան բարիքներով կօրհնի նրանց Աստված։


== Պատմություն ==

Տոնի ծագման մասին կան մի քանի վարկածներ, որոնք կապ ունեն Հնդկաստանի շրջանների հետ։ Ամենահին և հայտնի վարկածը հինդուական առասպելն է այն մասին, թե ինչպես Շիվան իր հայացքով վառում է Կամուին։ Բացի դրանից, Հնդկաստանի հյուսիսային մասում տոնի ավանդույթները կապում են Կրիշնայի և նրա աղջիկ-հովիվ խաղի մասին։ Այնուամենայնիվ, ամենատարածվածը այն վարկածն է, որ տոնն իր արմատներով կապվում է հինդուիստական մի առասպելի հետ, ըստ որի Վիշնանան մրցում է Հոլիկի աստվածային ոգու հետ, ում անունն ուղղակիորեն կապված է տոնի հետ և ում խրտվիլակը վառում են տոնի խարույկին։


== Տոնակատարություն ==
Տոնակատարությունը կատարվում է գարնան սկզբին և տևում է երկու-երեք օր (փետրվարի վերջից մինչև մարտի սկիզբը)։ Հնդկական օրացույցով Հոլին տոնվում է լիալուսնի օրերին։ Տոնի առաջին օրը` երեկոյան մոտ կրակ վառելու համար օգտագործվում է հսկայական խրտվիլակ կամ զարդարված ծառ, խորհրդանշելով Հոլիկի այրումը, ինչպես նաև խոշոր եղջերավոր անասուններին անց են կացնում կրակի և ածուխի վրայով։ Երկրորդ օրը հայտնի է Դհալունդի անունով։ Իսկ երրորդ օրը տոնի մասնակիցները կազմակերպում են երթ մինչև մթնշաղ, միմյանց ներկելով գունավոր փոշիներով ու իրար վրա լցնելով հորդառատ ջուր և ցեխ։ Տոնակատարության մեջ ներառված են մի քանի օրգանական տարրեր։


== Տարրեր ==
Այս տոնին պատրաստվում է հատուկ ըմպելիք «տանդայ», զարդարված «բհանգոմ»-ով` պարունակելով մարիխուանայի ոչ այդքան մեծ քանակություն։ Երաժշտական ուղեկցումը կատարվում է դհոլի և այլ հնդկական ավանդական գործիքների միջոցով։


== Տարածաշրջանային տարբերություններ ==
Բանգլադեշում տոնը հայտնի է Դալյետրա կամ Բաշոնտո Ուտշոպ (բառացիորեն՝ գարնանային տոնակատարություն) անուններով։ Հոլին չի համարվում միայն հնդկական տոն, ըստ այլ կրոնների (սիխիզմ, ջայնիզմ և պռոչիխ) այն ունի տարբեր բացատրություններ։ Ավելի աղմկոտ և տոնական ձևը նշվում է Պենջամայում, որտեղ տոնին մասնակցում են թե հնդիկներ, թե սիկհեր:


== Ծանոթագրություններ ==


== Արտաքին հղումներ ==
Գույների փառատոն Archived 2021-05-16 at the Wayback Machine.
Դեյր Հաֆիրի շրջան

Դեյր Հաֆիրի շրջան (արաբ․՝ ناحية دير حافر‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դեյր Հաֆիրի գավառի 3 շրջաններից մեկը։
Վարչական կենտրոնն է Դեյր Հաֆիր քաղաքը։ 2004 թվականի մարդահամարի տվյալներով շրջանը ունի 33,592 բնակչություն։ Տարածք կազմում է 112.22 կմ2։


== Ծանոթագրություններ ==
Թեյանա Թեյլոր

Թեյանա Մեշայ Ջաքելի Շամփերթ (անգլ.՝ Teyana Meshay Jacqueli Shumpert, ի ծնե՝ Թեյլոր (անգլ.՝ Taylor), դեկտեմբերի 10, 1990(1990-12-10), Հառլեմ, Նյու Յորք շրջան, Նյու Յորք, Նյու Յորք, ԱՄՆ), ամերիկացի երգչուհի, երգերի հեղինակ, դերասանուհի, պարուհի, պարուսույց, ռեժիսոր և մոդել։ 2005 թվականին Թեյլորը պայմանագիր է կնքել ամերիկացի երաժիշտ Ֆարել Վիլյամսի Star Trak Entertainment լեյբլի հետ, մինչև իր առաջին մասնակցությունը MTV-ի «Իմ սուպեր քաղցր 16» (անգլ.՝ My Super Sweet 16) հեռուստաշոուում։ 2012 թվականի նա պայմանագիր է կնքել Քանյե Ուեսթի GOOD Music ձայնագրման լեյբլի հետ։ Թեյլորն աշխատել է և երգեր է գրել այնպիսի արտիստների համար, ինչպիսիք են Աշերը, Քրիս Բրաունը և Օմարիոնը։ Նա մասնակցել է նաև Քանյե Ուեսթի «My Beautiful Dark Twisted Fantasy» ալբոմի ձայնագրմանը։ Թեյլորը նկարահանվել է VH1-ի «Թեյանա և Իման» (անգլ.՝ Teyana and Iman) ռեալիթի հեռուստաշոուին իր ամուսնու՝ NBA բասկետբոլիստ Իման Շամփերթի հետ միասին։


== Վաղ տարիներ ==
Թեյլորը ծնվել է 1990 թվականի դեկտեմբերի 10-ին։ Նա մեծացել է Նյու Յորքի Հարլեմ շրջանում և աֆրոտրինիդադական արմատներ ունի։ Թեյլորն իր մոր միակ զավակն է, այն ժամանակ, երբ նրա հայրը երկու որդի և մեկ դուստր ունի այլ հարաբերությունների արդյունքում։ Թեյամայի մայրն է իր ընտանիքի դաստիարակել նրան և, և նա էլ հիմա երգչուհու մենեջերն է։ Թեյլորը սկսել է ելույթներ ունենալ 9 տարեկան հասակում։ Նա մասնակցել է տարբեր տաղանդների մրցույթների, ներառյալ «Ապոլլո» թատրոնի Բոլոր աստղերի տաղանդների ազգային որոնումը։ Սակայն երգչուհին երբեք չի կարողացել հաղթել։
Թեյլորի վրա մեծ ազդեցություն են ունեցել այնպիսի երաժիշտներ, ինչպիսիք են Լորին Հիլը, Սթիվի Ուանդերը, Ջանեթ Ջեքսոնը և Մայքլ Ջեքսոնը։


== Անձնական կյանք ==
2015 թվականին, երբ Թեյանայի մոտ վաղաժամ ծննդաբերություն է սկսվել, նրա ամուսինը՝ Իման Շամփերթն ինքնուրույն է ընդունել իրենց դստեր ծննդաբերությունը։
2016 թվականի սեպտեմբերի 20-ին «Վենդի Ուիլյամսի շոուն» թոք շոուի ժամանակ Թեյլորը հայտարարել է, որ նա և Շամփերթը «հնարավոր է» գաղտնի ամուսնացել են, սակայն զույգը փաստացի չի ամուսնացել մինչև 2016 թվականի հոկտեմբերի 1-ը՝ հարցազրույցից մոտ երկու շաբաթ անց։
2020 թվականի հունիսի 12-ին Թեյլորը հաստատել է իր երկրորդ հղիությունն իր «Wake Up Love» երգի երաժշտական տեսահոլովակում։


== Սկավառակագրություն ==

The Misunderstanding of Teyana Taylor (2012)
VII (2014)
K.T.S.E. (2018)
The Album (2020)


== Ֆիլմագրություն ==
Պարի եղբայրություն։ Վերադարձ տուն (2010)
Մադեայի մեծ երջանիկ ընտանիքը (2011)
Վարդերի խումբ II: Հաջորդ սերունդ (2012)
Դաժան ամառ (2012)
Մեկնարկը (2013)
Սիրո բաժինը (2013)
Եղբայրական սեր (2015)
Աստղ (2017-2018)
Ընդմիջումները (2017)
Քաղցրիկը։ Վեր կաց և պարիր (2018)
Թեյանա և Իման (2018)
Ընկնել հատակին (2018)
Երեկույթից հետո (2018)
Ծուղակը (2019)
Ուղևորություն դեպի Ամերիկա 2 (2020)


== Ծանոթագրություններ ==


== Արտաքին հղումներ ==
Թեյանա Թեյլոր Internet Movie Database կայքում
Թեյանա Թեյլորը MySpace-ում
Թեյանա Թեյլորը Fashion Week-ում Archived 2019-09-08 at the Wayback Machine.
Հարավային Կովկաս

Հարավային Կովկաս (վրաց.՝ სამხრეთი კავკასია, «Սամխրեթի Կավկասիա», օսերեն՝ Фæскавказ, «Ֆը̆շքավքաժ», ադրբ.՝ Cənubi Qafqaz, «Ջա̈նուբի Գաֆգազ»), նաև՝ Այսրկովկաս կամ Անդրկովկաս, երկրամաս Արևելյան Եվրոպայում ու Ասիայում, Մեծ Կովկասի լեռնաշղթայից հարավ։ Ըստ որոշ օտար, այդ թվում՝ ռուս գիտնականների, Այսրկովկասում են գտնվում Կոլխիդայի ու Կուր-Արաքսյան դաշտավայրերը, Փոքր Կովկասի լեռնաշղթան, Արցախի լեռնաշղթան, Հայկական լեռնաշխարհի մի հատվածը, Թալիշի լեռները, Սևանա լիճը և այլն։
Իրականում Հայկական լեռնաշխարհն ամբողջությամբ մի առանձին աշխարհագրական միավոր է, որն իր տարածքով՝ գրեթե 450 հազար քառակուսի կիլոմետր, եթե չի գերազանցում, ապա գոնե չի զիջում ո՛չ միայն առանձին վերցրած Այսրկովկասին և Հյուսիսային Կովկասին, այլև ամբողջ Կովկասին՝ միասին վերցրած։ Ավելին, այսպես կոչված Հարավային Կովկասը կամ Այսրկովկասը դարեր շարունակ եղել է Հայկական քաղաքակրթական գոտու մի մասը և հաճախ էլ պարզապես հայկական պետության մասն է կազմել, մասնավորապես՝ Արարատյան կամ Վանի թագավորության (Ք.ա. 9-7-րդ դարեր), Երվանդունիների Միացյալ Հայկական թագավորության, Արտաշիսյանների Մեծ Հայքի թագավորության (Ք.ա. I դ. գրեթե ամբողջությամբ ներառվելով Տիգրան Բ Մեծի տերության կազմի մեջ), Արշակունիների Մեծ Հայքի թագավորության (I-V դդ.), Բագրատունիների համադաշնային տերության (IX-XI դդ.) ժամանակներում։ Ամբողջ Հարավային Կովկասը դարեր շարունակ գտնվել է Հայաստանի քաղաքական, քաղաքակրթական, մշակութային, կրոնական բավական զորեղ ազդեցության ներքո։
Հարավային Կովկասում են գտնվում 3 ճանաչված (Հայաստանի, Վրաստանի, Ադրբեջանի) և 3 չճանաչված կամ մասամբ ճանաչված (Արցախի, Հարավային Օսիայի և Աբխազիայի) հանրապետություններ։ Երկրամասը հյուսիսից սահմանակից է Ռուսաստանին, արևմուտքից և հարավ-արևմուտքից՝ Թուրքիային, հարավից՝ Իրանին։
Այսրկովկաս, Կովկասյան պարանոցի մասը Սև ու Կասպից ծովերի, Կովկասյան գլխավոր ջրբաժանի, Հայաստանի, Թուրքիայի և Իրանի պետական սահմանի միջև։ Ընդգրկում է Ադրբեջանի և Վրաստանի հիմնական մասը և Հայաստանը։ Տարածքը 186,1 հզ. քառ. կմ է, բնակչությունը՝ 15,5 միլիոն մարդ (1987 թվական)։ Լեռնային երկիր է, նվազագույն բարձրությունը՝ 29 մ (Կասպից ծովի ափ), առավելագույնը՝ 5058 մ (Շխարա լիճ)։


== Երկրներ ==


=== Անկախ պետություններ ===
 Հայաստան
 Վրաստան
 Ադրբեջան


=== Չճանաչված կամ մասամբ ճանաչված երկրներ ===
 Արցախի Հանրապետություն
 Հարավային Օսիա
 Աբխազիա


== Տես նաև ==
Կովկաս


== Ծանոթագրություններ ==


== Արտաքին հղումներ ==
Caucasian Review of International Affairs - an academic journal on the South Caucasus
Խիզնեբի

Խիզնեբի (վրաց.՝ ხიზნები), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 22 մարդ։


== Ծանոթագրություններ ==
Խոշկաշեն (այլ կիրառումներ)

Խոշկաշեն տեղանունը կարող է վերաբերվել.

Խոշկաշեն, գյուղ ներկայիս Ադրբեջանական Հանրապետության Ջուղայի շրջանում։
Խոշկաշեն, գյուղ ներկայիս Ադրբեջանական Հանրապետության Վարդաշենի շրջանում։
Գորնի (գյուղ, Տույմազինսկի շրջան)

Անվան այլ կիրառումների համար տե՛ս՝ ԳորնիԳորնի (ռուս.՝ Горный, բաշկիրերեն՝ Горный), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 308 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1384

1384 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1384 թվականն է, 
XIV դարի 84-րդ տարին։


== Դեպքեր ==


== Ծնունդներ ==


== Մահեր ==
Կամֆեն

Կամֆեն (3, 3-դիմեթիլ- 2-մեթիլենբիցիկլո- [1, 2, 2]-հեպտան), տերպենների շարքի ածխաջրածին, քիմիական բանաձևը՝ C10H16։


== Հատկանիշներ ==
Անգույն, ցնդող, կամֆորայի բնորոշ հոտով բյուրեղային նյութ է, հալման ջերմաստիճանը՝ 51-52 °C, եռմանը՝ 160-161 °C, խտությունը՝ 0, 845 գ/սմ3։ Լավ է լուծվում եթերում, վատ՝ սպիրտում, ջրում չի լուծվում։ Քիչ քանակությամբ պարունակվում է բևեկնայուղում և Փշատերև բույսերի եթերային յուղերում, որոնցից կարելի է անջատել ռեկտիֆիկացմամբ և սառեցմամբ։
Արդյունաբերության մեջ ստանում են պինենի կատալիտիկ իզոմերացմամբ։ Միջանկյալ նյութ է կամֆորայի սինթեզում։ Կամֆենը լայնորեն կիրառվում է արդյունաբերության մեջ։ Կամֆենի քլորացմամբ ստանում են միջատասպաններ՝ քլորոֆեն, պոլիքլորկամֆեն։


== Ծանոթագրություններ ==
Կաստելո դի Սեռավալլե

Կաստելո դի Սեռավալլե (իտալերեն՝ Castello di Serravalle), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 3977 մարդ, 2008 թվականի տվյալների։ Բնակչության միջին խտությունը՝ 101,5 մարդ/կմ²։ Զբաղեցնում է 39,18 կմ² տարածք։ Փոստային ինդեքս՝ 40050։ Հեռախոսային կոդը՝ 051։
Կոմունայի հովանավոր սուրբն է Ռավեննայի Սուրբ Ապոլինարիսը։ Տոնը նշվում է հուլիսի 23-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Գրանժան (կոմունա)

Գրանժան (ֆր.՝ Grandjean ), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ’Անժելի շրջանում։ Մտնում է Սեն Սեվինյեն կանտոնի կազմի մեջ։ 
Համայնքի INSEE կոդ՝ 17181։


== Բնակչություն ==
Համայնքի բնակչությունը 2010 թվականին կազմում էր 264 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Գրանժան{ref-fr}}
Ելետ (գետ)

Ելետ (ռուս.՝ Елеть), գետ Ռուսաստանում, հոսում է Կարելական ինքնավար հանրապետությունում։ Սկիզ է առնում Ելետոզերո լճից, թափվում Նոր լիճ, որից էլ սկիզբ է առնում Կերետ գետը։ Գետի երկարությունը 48 կմ է,, ավազանի տարածքը 583 կմ2։

Գետաբերանից 6,6 կմ հեռավորության վրա թափվում է գետ՝ Պետո։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծով, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000712102000001783
Հիդրոլոգիական ուսումնասիրությունների կոդը - 102000178
Ավազանի կոդը - 02.02.00.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մորնակ

Մորնակ (ֆր.՝ Mornac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 2166 մարդ, բնակչության խտությունը` 92.25 մարդ/կմ²։ Բնակավայրը զբաղեցնում է 23.48 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ հարավ-արևմուտք, Պուատիե քաղաքից` 105 կմ հարավ, Անգուլեմ քաղաքից` 10 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1541 աշխատունակ (15-64 տարեկան) բնակիչ, որոնցից ակտիվ էին 1150-ը, իսկ ոչ ակտիվները` 391։ Ակտիվության ցուցանիշը կազմում է 74,6 %։ 1150 աշխատունակ մարդկանցից աշխատել է 1051 անձ (541 տղամարդ և 510 կին)։ Գործազուրկ են եղել 99 անձ (46 տղամարդ և 53 կին)։ 391 անաշխատունակներից 125-ը եղել են աշակերտներ կամ ուսանողներ, 186-ը` թոշակառուներ, իսկ 80-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ղարամոշ

Ղարամոշ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իոնի կղզի

Իոնի կղզի (ռուս.՝ Остров Ионы) կամ Ջոնասի կղզի, նախկինում՝ Օստրով Սվյատովո Իոնը (Սուրբ Ջոնասի կղզի), Օխոտի ծովում գտնվող փոքրիկ կղզի։


== Աշխարհագրություն ==
Իոնի կղզին Օխոտի ծովի միակ կղզին է, որ գտնվում է բաց ծովի մեջ։ Օխոտի ծովի մյուս բոլոր կղզիները կամ ափամերձ են կամ պատկանում են Կուրիլյան կղզիների շղթային։ Նրա երկարությունը 1.6 կմ (0.99 մղոն) է, լայնությունը՝ 850 մետր (0.53 մղոն) և բարձրությունը՝ 165 մետր (541 ոտնաչափ)։ Կղզին անբերրի է, կոնաձև ժայռերով, որոնց բարձրությունը 30-45 մետրի է հասնում (98-148 ոտնաչափ)։ Որոշ քարափներ ընկած են կղզուց այն կողմ՝ ներառելով 9-12 մետր (30- 39 ոտնաչափ) բարձրություն ունեցող 4 բարձր գագաթներ, որոնք գտնվում են 800 մետր (0.50 մղոն) հյուսիս-արևմուտք, և մի քանի անջատ ժայռեր՝ 160-320 մետր (0.1- 0.2 մղոն) հարավ։ Կղզին հաճախ պատված է թանձր մառախուղով, քանի որ ջուրը ներքևից բարձրանում է մակերես։ Մակընթացությունը հոսում է դեպի արևմուտք, մինչ տեղատվությունը՝ դեպի արևելք- հարավարևելք։ Այս հոսանքները գարնանային մակընթացությունների ժամանակ կարող են հասնել մինչև 1.5- 2 հանգույցների և ստեղծել բազմաթիվ պտտահողմեր, փոքրիկ ջրապտույտներ, կղզու շուրջը՝ ափից մի փոքր հեռու, մակընթացային և տեղատվային պատռվածքներ։  
Վարչականորեն Իոնին պատկանում է Ռուսաստանի Դաշնության Խաբարովսկի երկրամասին։


== Պատմություն ==
1849 թվականին կետորսանավերը հասել էին Ջոնաս կղզին։ 1852-1866 թվականների ընթացքում կղզու ջրերը գրենլանդական կետեր որսացող նավերի համար սովորական էին։ Նավատորմը սովորաբար հասնում էր տարածք մայիսի վերջում կամ հունիսի սկզբին ՝ մինչև հարավ և արևմուտք նավարկելը մի քանի շաբաթ ծախսելով կետերի համար նավարկության վրա։ Որոշները գնում էին ափի մոտ, որ օգտվեն կղզու քարափներում բնակվող ծովային թռչունների և մաշկոտանիների առատությունից։ 1855 թվականի հունիսի 3-ին Քոլդ Սփրինգից «Էդգար» նավը մառախուղի ժամանակ խորտակվել է։ Բոլորը փրկվել էին։ Հետո նավը այրվել է կամ հրկիզվել։ Նավերը փոքր նավակներ էին ուղարկում, որպեսզի նավի վրա գտնվող 1200- 1600 բարել նավթից որքան հնարավոր էր շատ փրկվեր, մինչ մյուսները վերցնում էին այն ամենն, ինչ գտնում էին ափին։   
1889-1896 թվականներին կղզու վրա առագաստանավերով որսում էին հյուսիսային ծովային կատուներ։ 1890-ին 4 առագաստանավերով ամենաքիչը բռնվել են 2250 հյուսիսային ծովային կատուներ։


== Ֆաունա ==
Կղզին երկարականջ փոկերի բազմանալու համար հարմար է ։ Գարնանը և ամռանը մի շարք ծովային թռչուններ՝ հյուսիսային ջրահավեր, սուզաբադերի մի քանի տեսակներ, բույն են դնում կղզու վրա։


== Տես նաև ==
Ռուաստանի կղզիների ցանկը


== Ծանոթագրություններ ==


== Արտաքին հղումներ ==
Khabarovsk Krai(չաշխատող հղում)
Բարջելո

Բարջելո (իտալերեն՝ Bargello), հին հասարակական շինություն Ֆլորենցիայում, ներկայումս՝ թանգարան։ Միջին դարերում ծառայել է քաղաքային խորհրդի նստելավայր՝ պոդեստ (իտալերեն՝ Palazzo del Popolo), հետագայում՝ բանտ և զորանոց։ 19-րդ դարից հանձնվել է քանդակների թանգարանին։
Շենքը կառուցվել է 1256 թվականին և ունեցել է երկու հարկ, երրորդ հարկը, որը շարված է ավելի փոքր քարերից, ավելացվել է 1323 թվականի հրդեհից հետո։
«Բարջելո» բառը առաջացել է լատ.՝ bargillus (գոթական «bargi», և գերմանական «burg»), որը նշանակում է «ամրոց,աշտարակ»։ Այն կառուցվել է ժողովրդական կապիտանի՝ «Capitano del Popolo»-ի համար և դարձել է առաջին ֆլորենցիական քաղաքապետարանը։ Միջնադարում այդ անունը տրվում էր այն ռազմական կապիտանին («Արդարություն կապիտան»), որը պահպանում էր հանգստություն և խաղաղություն քաղաքում։ Ֆլորենցիայում նա հիմնականում կանչվում էր այլ քաղաքներից, որպեսզի կանխի ընտանեվարության դրսևորմանը։ Այդ պաշտոնը համարժեք է ներկայիս ոստիկանի պաշտոնին։
1261 թվականից պալատը դարձել է քաղաքի պոդեստի և մագիստրատի նստելավայր։ Պոդեստը ընտրվում էր մեկ տարով։ Բարջելոի շենքը ծառայել է որպես օրինակ Պալացցո Վեկկիո-ի կառուցման ժամանակ։ 1574թվականին Մեդիչիների դուքսերը հանեցին պոդեստի պաշտոնը, Բարջելոյում տեղակայվեց քաղաքային ոստիկանության ղեկավարը։ Շինությունը ծառայում էր որպես բանտ, շենքի բակում տեղի էին ունենում մահապատիժները մինչև այն ժամանակը, երբ Լեոպոլդ II-ը, առաջինը եվրոպական միապետներից, 1786 թվականին արգելեց մահապատիժը։ Ոստիկանությունը տեղակայված է եղել Բարջելոյում մինչև 1865 թվականը։
1865 թվականից շենքը ծառայում է որպես ազգային թանգարան (իտալերեն՝ Museo Nazionale del Bargello), որտեղ ցուցադրված են 14-17-րդ դարերի իտալական քանդակագործության գլուխգործոցները, այդ թվում Միքելանջելոի չորս աշխատանքներ։

Բաքո,
Բրուտոս
Տոնդո Պիթի,
Դավիդ-Ապոլոն


== Պատկերասրահ ==

		
		
		
		
		
		
		
		
		
		
		
		
		


== Արտաքին հղումներ ==
Բարջելո թանգարանի կայք Archived 2016-09-13 at the Wayback Machine.
Օլգինո (այլ կիրառումներ)

Օլգինո, կարող է վերաբերել՝

Օլգինո - գյուղ Ռուսաստանի Նիժնի Նովգորոդի մարզի Նիժնի Նովգորոդ քաղաքային օկրուգի կազմում։
Օլգինո - գյուղ Ռուսաստանի Նովգորոդի մարզի Օկուլովսկի շրջանի կազմում։
(4686) Մայսիկա

(4686) Մայսիկա (անգլ.՝ Maisica), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,365951 ա. մ., առավելագույնը մոտենում է 1,9905 ա. մ. հեռավորության վրա և հեռանում 2,7414 ա. մ.։ Արեգակի շուրջ մեկ ամբողջական պտույտ է կատարում 1329,25 երկրային օրվա ընթացքում, իր ուղեծրով շարժվելով միջինում 0,270829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4686) Մայսիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վետրյանկա (այլ կիրառումներ)

Վետրյանկա, կարող է վերաբերել՝

Վետրյանկա - գյուղ, Ուկրաինայի Ղրիմի Ինքնավար Հանրապետության Ռազդոլնոյեի շրջանում
Վետրյանկա - գյուղ, Ուկրաինայի Չեռնովցիի մարզի Սոկիրյանիի շրջանում
Սոնատ թավջութակի և դաշնամուրի համար (Շոպեն)

Սոնատ թավջութակի և դաշնամուրի համար, սոլ մինոր,  Ֆրեդերիկ Շոպենի վերջին կամերային և կենդանության օրոք հրապարակված ստեղծագործությունը, որը գրվել է 1846 թվականին։ Կոմպոզիտորի եզակի ստողծագործություններից մեկն է, որտեղ դաշնամուրը՝ նրա սեփական գործիքը, կենտրոնական տեղ չի զբաղեցնում։ Սոնատը գրվել է Շոպենի ընկերոջ՝ թավջութակահար Օգյուստ Ֆրանկոմայի համար, և առաջին անգամ Ֆրանկոմայի և Շոպենի կողմից կատարվել է 1848 թվականի փետրվարի 16-ին Պլեյել դահլիճում՝ Շոպենի վերջին համերգային ելույթից առաջ։
Պրեմիերային տևողությունը 27 րոպե էր։


== Կառուցվածք ==
Allegro moderato
Scherzo
Largo
Finale. Allegro


== Քննադատական և հետազոտական ընդունելություն ==
19-րդ դարում Շոպենի թավջութակային սոնատը միանշանակ չի ընդունվել երաժշտական հասարակության կողմից։ Դեռևս Իգնաց Մոշելեցը, որն այն հարմարացրել էր երկու դաշնամուրների համար, նկատում է․ «Որոշ պասաժներ հնչում են այնպես, կարծես ինչ-որ մեկը նոր է մոտենում դաշնամուրին և հարվածում է բոլոր ստեղներին՝ ստուգելով տանն է արդյոք բարեհնչությունը։ Լուի Էլերթը գրել է («Ֆրիդրիխ Շոպեն» ակնարկում, որը մտել է «Ձայների աշխարհից» հավաքածուի մեջ), որ այն ինչպես տրիոն և դաշնամուրային կոնցերտը ․«չի ծառայում այն նպատակին, ինչի համար նրան ստեղծել է բնությունը․ նա պետք է հպվեր ստեղներին ինքն իրեն՝ ուշադրություն չդարձնելով մեկ այլ կատարողի և հասներ բարձրագույն հաջողությունների»։ Նույն կարծիքին է նաև Շոպենի կենսագիրը՝ Ֆրեդերիկ Նիքսը, որը 1888 թվականին գրել էր, որ ողջ սոնատը մեկ ամբողջական տառապալից ջանք է․ «առաջին և վերջին մասերը լրիվ դատարկություն են, միայն որոշ հատվածներում կան թշվառ ծաղիկներ, միջին մասերն էլ իսկական սոնատի բարձր կոչմանը չեն հասնում, առաջին հերթին նրանց պակասում է հստակությունը, հատկապես դանդաղ մասերում և երկու գործիքների նոկտյուրատիպ երկխոսություններում»։
Ժամանակակից մասնագետները այս ամենին այլ կերպ են նայում․ Շոպենը շատ երկար ու դժվարությամբ է աշխատել սոնատի վրա՝ հանդիպելով դժվարությունների իրեն ոչ հատուկ երաժշտական գործիքի այդքան նշանակալի պարտիան ստեղծելիս ֆորմալ առումով թավջութակային սոնատն ամբողջությամբ համապատասխանում է սոնատային ժանրի շոպենյան վառ անհատական մեկնաբանությանը։


== Կատարում ==
Շոպենի սոնատը մտել է շատ հայտնի կատարողների երգացանկի մեջ։ Նրա գրառումները թողնողների թվում են Անդրե Նավարան (Ժաննա Մարի Դարեի հետ), Ժակլին Դյուպեն (Դենիել Բերենբոյմի հետ), Մստիսլավ Ռոստրոպովիչը (Մարթա Արգերիխի հետ), Նատալիա Գուտմանը (Սվյատոսլավ Ռիխտերի հետ), Յո-Յո Մա   (Էմանուել Աքսի հետ), Մյորկ Տրուլսը (Քեթրին Ստոտի հետ) և ուրիշներ։


== Ծանոթագրություններ ==
Գրինի ֆունկցիա

Գրինի ֆունկցիա, ֆունկցիա, որի օգնությամբ դիֆերենցիալ հավասարումների զանազան խնդիրների լուծումները ներկայացվում են ինտեգրալների միջոցով։ Կոչվել է ի պատիվ Ջորջ Գրինի։ էական դեր է խաղում տեսական ֆիզիկայում,մասնավորաբար դաշտի քվանտային տեսության և վիճակագրական ֆիզիկայի մեջ։ Գրինի ֆունկցիան թույլ է տալիս մաթեմատիկական ֆիզիկայի եզրային խնդիրների լուծումները ներկայացնել անալիտիկ տեսքով։ Գրինի ֆունկցիան ֆիզիկորեն կարելի է մեկնաբանել որպես կետում կենտրոնացված ուժի աղբյուրի կամ լիցքի ազդեցության արդյունք։ Օրինակ, Էլեկտրաստատիկական մեկնաբանմամբ Գրինի ֆունկցիա հողակցված հաղորդիչ մակերևույթի ներսում տեղավորված կետային լիցքի դաշտի պոտենցիալն Է։ Գրինի ֆունկցիան նկարագրում է նաև դաշտերի տարածումը դրանք ծնող աղբյուրներից։
Արարենդա

Արարենդա (պորտ.՝ Acopiara), համայնք Բրազիլիայում՝ Սեարա նահանգի կազմում։ Գտնվում է Սերտոնս Սեարենսիս նահանգի հարավային մարզում։ Մտնում է Սերտան դի Կրատեուս գավառի կազմի մեջ։ Բնակչությունը կազմում է 10 517 մարդ՝ 2006 թվականի տվյալներով։ Գրավում է 344,132 կմ2 տարածք։ Բնակչության խտությունը՝ 30,6 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 17.414.908,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.693,56 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,626 (տվյալները ՄԱԿ-ի զարգացման ծրագրի)
Փոլ Կարմիրյան

Փոլ Կարմիրյան (օգոստոսի 13, 1991(1991-08-13), Լոս Անջելես, Կալիֆոռնիա, ԱՄՆ), ամերիկացի հայազգի պարուսույց, պարող։


= Կենսագրություն =
Փոլ Կարմիրյանը ծնվել է 1991 թվականի օգոստոսի 13-ին՝ ԱՄՆ-ի Լոս Անջելես քաղաքում։ Մայրը գեղանկարչուհի, գրաֆիկ Ալեքսանդրա Մանուկյանն է։
Փոլն իննը տարեկանից հաճախել է Սերժ Փոթոյանի հայկական պարի դպրոց, ապա՝ Վանուշ Խանամիրյանի անվան պարի անսամբլ, որտեղ սովորելով է հայկական ժողովրդական պարեր։ 17 տարեկանից Փոլն ու իր դպրոցական ընկերուհու՝ Մարիամ Նարինյանը պարել են լատինո-ամերիկյան ոճի պարեր, հաճախել են Գրիգորի Սեդրակյանի «M Dance» պարային ստուդիա, մասնակցել է մի շարք պարային մրցույթների և արժանացել մի շարք մրցանակների, պատվոգրերի։
Փոլ Կարմիրյանն առաջին անգամ Հայաստան է այցելել 2011 թվականին։ Հայաստանում մասնակցել է «Պարիր, թե կարող ես» հեռուստանախագծին ու հաղթող ճանաչվել։ Իր պարային նոր զույգի՝ Զո Ֆրանցեսի հետ մասնակցել է մի քանի լատինո-ամերիկյան պարային մրցույթների։ 
Պարելու զուգահեռ Փոլը սովորել է նաև Նորթրիջի Քալիֆորնիայի պետական համալսարանի հոգեբանության ֆակուլտետում։ 
2013 թվականին իր մասնակցությունն է ունեցել ամերիկյան «So You Think You Can Dance» հեռուստանախագծին և ճանաչվել է լավագույն երեք արական սեռի պարողներից մեկը։ «So You Think You Can Dance» հեռուստանախագծիի շրջանակներում հյուրախաղերով ելույթ է ունեցել Միացյալ Նահանգների և Կանադայի 44 քաղաքներում։


== Ծանոթագրություններ ==


== Արտաքին հղումներ ==
Փոլ Կարմիրյան
Սամվել Պագգալյան

Սամվել Պագգալյան Պ. (1908, Խարբերդ, Օսմանյան կայսրություն - ապրիլի 17, 1987(1987-04-17), Մարսել), հայ բանաստեղծ։


== Գործունեություն ==
1967-1976 թվականներին վարել է ՖՀԱԵՄ-ի (Ֆրանսիայի հայ ավետարանական եկեղեցիների միության) նախագահի պաշտոնը։ Մեծ ջանքեր է ներդրել տարբեր երկրների համայնքների միջև հարաբերությունների զարգացման գործում։
Աշխատակցել է «Հայրենիք» (Բոստոն), «Վերելք» (Մարսել) պարբերականներին։ Օգտագործել է Սամուէլ Պ. ծածկանունը։


== Մատենագիտություն ==


=== Գրքեր ===
Ցեղիս ձայնը (բանաստեղծություններ), տպ. Շնորհօքեան, 1944, 32 էջ։
Լոյս գիշերուան մէջ (քարոզներ), Բեյրութ, տպ. Շիրակ, 1976, 232 էջ։
Գոյապատճառը կեանքիս (բանաստեղծություններ), Վենետիկ, Ս. Ղազար, 1977, 182 էջ։
Քաղցրութիւն (քարոզներ), Փարիզ, 1982, 320 էջ։
Առ եւ կարդա (կրոնական), Մարսել, տպ. Բանբեր, 1988, 261 էջ։
Լուսակունք (բանաստեղծություններ), Բեյրութ, տպ. Նշան, Ա.թ, 168 էջ։


=== Մամուլ ===
Հին սէր (բանաստեղծություն)։ «Հայրենիք» (Բոստոն), 1929, № 7:
«Վերելք» (Մարսել), 1947, № 6:
«Վերելք» (Մարսել), 1948, № 7-11:


== Ծանոթագրություններ ==
Ստարոլասպա

Ստարոլասպա (ուկրաիներեն՝ Староласпа), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Ստարոլասպա գյուղում բնակվում էր 859 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (190901-191000)

Աստերոիդների ցանկ (190801-190900)  • Աստերոիդների ցանկ  • Աստերոիդների ցանկ (191001-191100)
 Աստերոիդների ցանկ (190801-190900)  • Աստերոիդների ցանկ  • Աստերոիդների ցանկ (191001-191100)
Ծոկու

Ծոկու, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Օլխովսկի գյուղական խորհուրդ (Խարկովի մարզ)

Օլխովսկի գյուղական խորհուրդ  (ուկրաիներեն՝ Вільхівська сільська рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Օլխովսկի գյուղական խորհրդում բնակվում էր 2044 մարդ։ Բնակավայրը զբաղեցնում է 80.87 կմ² տարածք։ Բնակչության խտությունը կազմում էր 25.28 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ուզո Ադուբա

Ուզո Ադուբա (անգլ.՝ Uzo Aduba, ամբողջական անունը՝ Ուզոամակա Նվանեկա Ադուբա անգլ.՝ Uzoamaka Nwanneka Aduba, փետրվարի 10, 1981(1981-02-10), Բոստոն, ԱՄՆ), նիգերիական ծագմամբ ամերիկյան դերասանուհի և երգչուհի։ Ադուբան առավել հայտնի է Netflix–ի «Նարնջագույնը նոր սևն է» սերիալի Սյուզան Ուորեն  դերով, որը առավել հայտնի է որպես «Խելագար աչքեր» և որի շնորհիվ արժանացել է քննադատների գովասանքին, «Էմմի» երկու մրցանակի և այլ պարգևների։


== Կյանք և կարիերա ==
Ադուբան ծնվել է Բոստոնում։ Նա դերասանական հմտությունը սովորել Բոստոնի համալսարանում և 2003 թվականին սկսել է իր կարիերան թատերական բեմում։ 2004 թվականին նա առաջադրվել է Հելեն Հեյսի անվան մրցանակի՝ «Translations of Xhosa» պիեսում ունեցած դերի համար։ Փոքր բեմերում բազմաթիվ դերերից հետո 2007 թվականին նա առաջնաելույթը նշել է Բրոդվեյում` «Coram Boy» բեմադրության մեջ։ 2011-2012 թվականներին նա եղել է «Godspell» մյուզիքլի դերասանական կազմի անդամ։
2013 թվականին Ադուբան սկսել է Netflix֊ի «Նարնջագույնը նոր սևն է» սերիալում խաղալ Սյուզան Ուորեն դերը, որը հայտնի է որպես «Խելագար աչքեր»։ Չնայած նրան, որ նա ի սկզբանե փորձել է այլ դեր խաղալ, սակայն պրոդյուսերները նրան առաջարկել են խաղալ «Խելագար աչքեր»։ Արդյունքում, նրա ժողովրդականության շնորհիվ, Ադուբան բարձրացվել է հիմնական կազմ՝ սկսած երկրորդ եթերաշրջանից։ Այդ դերը նրան «Հեռուստատեսային քննադատների ընտրության» մրցանակ է բերել որպես կատակերգական սերիալում լավագույն հրավիրված դերասանի, «Էմմի»-ին՝ «Լավագույն հրավիրված դերասանուհի կատակերգական հեռուստասերիալում» անվանակարգում և «Սպուտնիկ» մրցանակի՝ 2014 թվականին հեռուստատեսությամբ երկրորդ ծրագրի լավագույն կանացի դերի համար։ 2015 թվականին նա ստացել Է ԱՄՆ-ի դերասանների խմբի երկու մրցանակ՝ լավագույն դերասանուհի և կատակերգական սերիալում լավագույն դերասանական կազմ անվանակարգում։


== Հեռուստատեսություն ==


== Ծանոթագրություններ ==


== Արտաքին հղումներ ==
Ուզո Ադուբա Internet Movie Database կայքում
Զայլաուֆ

Զայլաուֆ (գերմ.՝ Sailauf), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 3553 մարդ (ըստ 2010 թվականի դեկտեմբերի 31-ի)։ Տարածքը կազմում է 13,82 կմ²։ Պաշտոնական կոդ՝ 09 6 71 150։


== Ծանոթագրություններ ==


== Արտաքին հղումներ ==
Պաշտոնական էջ